OpenLLM-France/wikimedia huggingface dataset:
# Cossaïta

La cossaïta és un mineral de la classe dels sulfats. Rep el nom en honor d'Alfonso Cossa (3 de novembre de 1833, Milà, Itàlia - 23 d'octubre de 1902, Torí, Itàlia), pel seu treball sobre els minerals i les roques de Vulcano.

## Característiques

La cossaïta és un sulfat de fórmula química (Mg$_{0.5}$,◻)Al₆(SO₄)₆(HSO₄)F₆·36H₂O. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat al departament de química estructural i estereoquímica inorgànica de la Universitat de Milà, amb el número de catàleg: 2009-1.

## Formació i jaciments

Va ser descoberta al cràter La Fossa, situat a Vulcano, a les Illes Eòlies (Sicília, Itàlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Cossaite» (en anglès). Mindat. [Consulta: 2 juliol 2021].
# Margaret Turnbull

Margaret Carol Turnbull és una astrònoma americana. Ha rebut el doctorat en investigació científica sobre astronomia de la Universitat d'Arizona el 2004. Turnbull és considerada una autoritat en bessons solars i habitabilitat planetària.
L'any 2002 va desenvolupar juntament amb Jill Tarter el HabCat, un catàleg de potencials sistemes solars habitables. L'any següent Turnbull va identificar 30 possibles estrelles de les 5.000 llistades al catàleg HabCat que es trobaven al voltant dels 100 anys llums de la Terra.
L'any 2006, Turnbull va redactar dues llistes de només cinc estrelles cada una. La primera d'aquesta llista seria la bases de les recerques de ràdio de l'institud SETI (Beta Canum Venaticorum, HD 10307, HD 211415, 18 Scorpii, i 51 Pegasi). La segona llista són els candidats per a la recerc a de planetes terrestres (Epsilon Indi, Epsilon Eridani, 40 Eridani, Alpha Centauri B, i Tau Ceti). En el seu honor s'ha anomenat un asteroide, el 7863 Turnbull

## Referències

* ↑ «Gem Sorting for the Next Earth».
* ↑ «NASA - HabStars: Speeding Up In the Zone». Arxivat de l'original el 2003-10-04. [Consulta: 6 gener 2008].
* ↑ «Stars and Habitable Planets».
* ↑ «www.aaas.org». Arxivat de l'original el 2011-07-22. [Consulta: 6 gener 2008].
# Edenita

L'edenita és un mineral de la classe dels inosilicats, que pertany al grup del nom arrel edenita, dins dels anomenats amfíbols. Va ser descobert l'any 1839 a la localitat d'Edenville, a l'estat de Nova York (EUA), d'on deriva el seu nom.

## Característiques químiques

És un alumini-inosilicat de cadena doble de sodi, calci i magnesi, que forma una sèrie de solució sòlida amb el parva-mangano-edenita, mineral en el qual el calci va sent substituït per manganès. També pot formar sèries amb la ferro-edenita o amb la pargasita.
A més dels elements de la seva fórmula, sol portar com a impureses: titani, manganès, potassi i fòsfor.

## Formació i jaciments

Ha estat trobat en roques metamòrfiques, associat amb altres minerals del magnesi, en fàcies de formació de metamorfisme regional d'alta o mitja temperatura, com amfibolites o marbres. També pot aparèixer en roques ígnies intermèdies.
S'ha vist associat a minerals com: titanita, mica i condrodita.

## Referències

* ↑ «Edenite» (en anglès). Mindat. [Consulta: 7 novembre 2015].
* Edenita, mindat.org.
* Edenita, webmineral.com.
* Manual de edenita, Mineral Data Publishing.
# Neuvelle-lès-la-Charité

Neuvelle-lès-la-Charité és un municipi francès situat al departament de l'Alt Saona i a la regió de Borgonya - Franc Comtat. L'any 2019 tenia 224 habitants.

## Demografia

El 2007 tenia 228 habitants. Hi havia 84 famílies, de les quals 12 eren unipersonals.

## Economia

El 2007 la població en edat de treballar era de 143 persones, 105 eren actives i 38 eren inactives. De les 105 persones actives 92 estaven ocupades (48 homes i 44 dones) i 13 estaven aturades (5 homes i 8 dones). De les 38 persones inactives 15 estaven jubilades, 15 estaven estudiant i 8 estaven classificades com a «altres inactius».
Dels 9 establiments que hi havia el 2007, 1 era d'una empresa de construcció, 2 d'empreses de comerç i reparació d'automòbils, 3 d'empreses de transport, 1 d'una empresa d'hostatgeria i restauració, 1 d'una empresa immobiliària i 1 d'una empresa de serveis.
L'any 2000 hi havia sis explotacions agrícoles que conreaven un total de 546 hectàrees. Té una escola elemental integrada dins d'un grup escolar amb les comunes properes formant una escola dispersa.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# Andreas Köpke

Andreas Köpke (Kiel, 12 de març de 1962) és un exfutbolista alemany de la dècada de 1990.
Fou 59 cops internacional amb la selecció alemanya amb la qual participà en la Copa del Món de futbol de 1990 i a la Copa del Món de futbol de 1994.
Pel que fa a clubs, defensà els colors de Holstein Kiel, 1. FC Nürnberg, Eintracht Frankfurt i Olympique de Marsella.

## Palmarès

1. FC Nürnberg
* 2. Bundesliga: 2000-01
Alemanya
* Copa del Món de futbol: 1990
* Eurocopa de futbol: 1996

## Referències

* ↑ «Köpke, Andreas» (en alemany). kicker.de. [Consulta: 7 agost 2011].
* ↑ uefa.com «UEFA EURO 2016 - History - UEFA.com» (en anglès). UEFA.com, 25-04-2016 [Consulta: 27 setembre 2018].
* ↑ Matthias Arnhold. «Andreas Köpke - International Appearances». Rec.Sport.Soccer Statistics Foundation, 02-11-2002. [Consulta: 31 juliol 2012].
* ↑ «German Soccer Personalities». abseits-soccer.com. Arxivat de l'original el 2008-12-22. [Consulta: 9 febrer 2018].
* ↑ Arnhold, Matthias. «Andreas Köpke - Matches and Goals in Bundesliga». Rec.Sport.Soccer Statistics Foundation, 26-07-2012. [Consulta: 31 juliol 2012].
* ↑ Andreas Köpke - Lloc web oficial (alemany) (anglès) (francès)
* ↑ Andreas Köpke Fitxa a Fussballdaten
* ↑ «A. Köpke». Soccerway. [Consulta: 2 setembre 2014].
Andreas Köpke amb la selecció alemanya - Plantilles de navegació :
Selecció de futbol d'Alemanya Federal – Copa del Món de Futbol 1990
1 Illgner •
2 Reuter •
3 Brehme •
4 Kohler •
5 Augenthaler •
6 Buchwald •
7 Littbarski •
8  Häßler •
9 Völler •
10 Matthäus •
11 Mill •
12 Aumann •
13 Riedle •
14 Berthold •
15 Bein •
16 Steiner •
17 Möller •
18 Klinsmann •
19 Pflügler •
20 Thon •
21 Hermann •
22 Köpke •
Seleccionador: Beckenbauer
Selecció de futbol d'Alemanya – Copa del Món de futbol 1994
1 Illgner •
2 Strunz •
3 Brehme •
4 Kohler •
5 Helmer •
6 Buchwald •
7 Möller •
8 Häßler •
9 Riedle •
10 Matthäus •
11 Kuntz •
12 Köpke •
13 Völler •
14 Berthold •
15 Gaudino •
16 Sammer •
17 Wagner •
18 Klinsmann •
19 Kirsten •
20 Effenberg •
21 Basler •
22 Kahn •
Seleccionador: Vogts
Selecció de futbol d'Alemanya – Copa del Món de futbol 1998
1 Köpke •
2 Wörns •
3 Heinrich •
4 Kohler •
5 Helmer •
6 Thon •
7 Möller •
8 Matthäus •
9 Kirsten •
10 Häßler •
11 Marschall •
12 Kahn •
13 Jeremies •
14 Babbel •
15 Freund •
16 Hamann •
17 Ziege •
18 Klinsmann •
19 Reuter •
20 Bierhoff •
21 Tarnat •
22 Lehmann •
Seleccionador: Vogts :
# Nogueroles

Nogueroles (en xurro, Noguerhuelas; en castellà i oficialment, Nogueruelas) és un municipi de l'Aragó, situat a la província de Terol i enquadrat a la comarca de Gúdar-Javalambre.
# Cosroes III

Cosroes III o Khosrow III (629) fou un rei sassànida en lluita contra altres pretendents, que va governar breument a Khorasan durant el regnat del Mihrànida general Shahrbaraz que va agafar control de l'Imperi sassànida després d'haver assetjat Ctesifont. Era un nebot de Cosroes II. Després d'u regnat curt, Cosroes fou assassinat pel governador de la província.

## Referències

* ↑ Cambridge History of Iran: The Seleucid, Parthian, and Sasanian periods, p. 172
# Edenton

Edenton és una població dels Estats Units a l'estat de Carolina del Nord. Segons el cens del 2008 tenia 4.966 habitants.

## Demografia

Segons el cens del 2000, Edenton tenia 5.394 habitants, 1.983 habitatges i 1.294 famílies. La densitat de població era de 415,7 habitants per km².
Dels 1.983 habitatges en un 30% hi vivien nens de menys de 18 anys, en un 38% hi vivien parelles casades, en un 24,7% dones solteres, i en un 34,7% no eren unitats familiars. En el 31,4% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,7% tenia menys de 18 anys, un 14,3% entre 18 i 24, un 21,3% entre 25 i 44, un 20,2% de 45 a 60 i un 20,5% 65 anys o més.
L'edat mediana era de 37 anys. Per cada 100 dones de 18 o més anys hi havia 71,4 homes.
La renda mediana per habitatge era de 25.241 $ i la renda mediana per família de 34.132 $. Els homes tenien una renda mediana de 27.192 $ mentre que les dones 18.281 $. La renda per capita de la població era de 13.264 $. Entorn del 20,3% de les famílies i el 25,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Edenton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# El Gato Negro

El Gato Negro va ser una editorial fundada a Barcelona per Joan Bruguera Teixidó l'any 1910. Al final de la Guerra Civil espanyola, l'any 1940, passà a denominar-se Editorial Bruguera
Especialitzada en l'edició de publicacions seriades il·lustrades destinades, sobretot, al públic jove, es compta entre les editorials capdavanteres del còmic a Catalunya i a tot l'Estat Espanyol.
Pulgarcito va ser la seva referència principal, però El Gato Negro va editar moltes altres capçaleres tals com Sigronet, Charlot, Pieles Rojas contra Blancos, etc.
Entre els dibuixants més assidus d'aquesta editorial es poden esmentar Emili Boix Pagès, Manuel Urda, Eveli Torent, Daniel Masgoumiery, Ernesto Pérez Donaz, Josep Escobar, Ermengol Vinaixa, Salvador Mestres, Ramon Sabatés, Artur Moreno, etc.

## Referències

* ↑ Manuel Barrero. «Editorial El Gato Negro». Tebeosfera. Asociación Cultural Tebeosfera (ACyT). [Consulta: 10 juny 2022].
* ↑ Del tebeo al manga : una historia de los cómics, 2007. ISBN 978-84-96734-67-8.
* 1 2 José Manuel Rodríguez Humanes i Manuel Barrero. «SIGRONET» (en castellà). Tebeosfera. Asociación Cultural Tebeosfera (ACyT), 2008. [Consulta: 27 gener 2023].
# Neuvic

«Neuvic» té aquests significats:
* Neuvic (Corrèze), comú al departament de Corresa (regió de Nova Aquitània, França)
* Neuvic (Dordonya), comú al departament de la Dordonya (Nova Aquitània)
* Neuvic-Entier, comú al departament de l'Alta Viena (Nova Aquitània)
# Llista d'episodis d'I My Me! Strawberry Eggs

I My Me! Strawberry Eggs (あぃまぃみぃ!ストロベリー・エッグ, Ai Mai Mi! Sutoroberī Eggu) és una sèrie d'anime de 13 capítols produïda per TNK en cooproducció amb Pioneer, LDC, dirigida per Yuji Yamaguchi. La sèrie fou emesa des del 4 d'abril de 2001 fins al 26 de setembre de 2001 per la televisió per satèl·lit WOWOW.
A Catalunya, fou estrenada pel canal K3 des del 25 de setembre de 2003 fins al 7 de desembre 2003, reemetent-se posteriorment en diverses ocasions.

## Llista d'episodis

| # | Títol en català | Data d'estrena al Japó | Data d'estrena a Catalunya |
| 1 | El primer pintallavis a la desesperada Haisui no First Rouge (背水のファーストルージュ) | 4 de juliol de 2001 | 25 d'octubre de 2003 |
| 2 | A correcuita amb l'ombra d'ulls prohibida Kindan no giri-giri Eyeline (禁断のギリギリアイライン) | 11 de juliol de 2001 | 26 d'octubre de 2003 |
| 3 | El coloret màgic egoista Migatte na Chīku Majikku (身勝手なチークマジック) | 18 de juliol de 2001 | 2 de novembre de 2003 |
| 4 | La delicada base d'ull Bimyō na Tia Konshīrā (微妙なティアコンシーラー) | 25 de juliol de 2001 | 8 de novembre de 2003 |
| 5 | La perillosa crema base de somni Ja na Dorīmu Fande (邪なドリームファンデ) | 1 d'agost de 2001 | 9 de novembre de 2003 |
| 6 | Un trencaclosques de vidre de maquillatge Garasu Tachi no Paudā Pazuru (硝子たちのパウダーパズル) | 8 d'agost de 2001 | 15 de novembre de 2003 |
| 7 | Els tons facials de color anhel Akogare Iro no Feisu Karā Chūn (憧れ色のフェイスカラーチューン) | 22 d'agost de 2001 | 16 de novembre de 2003 |
| 8 | La rebel·lió dels nois de l'arrissador de pestanyes Hangyaku no Byūrā Bōizu (反逆のビューラーボーイズ) | 29 d'agost de 2001 | 22 de novembre de 2003 |
| 9 | L'esclat de llavis sexys d'una nit d'estiu Manatsu no Yoru no Sekushī Gurosu (真夏の夜のセクシーグロス) | 5 de setembre de 2001 | 23 de novembre de 2003 |
| 10 | La paleta de l'amor atónita Konwaku no Rabu Paretto (困惑のラブパレット) | 12 de setembre de 2001 | 29 de novembre de 2003 |
| 11 | La fragància d'un cor que s'encamina cap a l'edat adulta Otona e no Fureguransu Hāto (大人へのフレグランスハート) | 19 de setembre de 2001 | 30 de novembre de 2003 |
| 12 | La crema netejadora dels enganys traumàtics Itsuwari no Kurenjingu Shokku (偽りのクレンジングショック) | 25 de setembre de 2001 | 6 de desembre de 2003 |
| 13 | Una promessa de futur sense maquillatge Itsuka Yakusoku no Nō Meiku (いつか約束のノーメイク) | 26 de setembre de 2001 | 7 de desembre de 2003 |

## Referències

* ↑ «Servei Català del Doblatge». Sant Joan Despí: Televisió de Catalunya, 2006. [Consulta: 1r gener 2012].
* ↑ Clarós, Isabel; Férnandez, Mª José. «Vivir Barcelona - Televisión». La Vanguardia. Barcelona: Grupo Godó, 07-12-2003. [Consulta: 1r gener 2012].

## Enllaços externs

* I My Me! Strawberry Eggs (anime) a l'Enciclopèdia d'Anime News Network (anglès)
# Cotinga alagrisa

La cotinga alagrisa (Lipaugus conditus) és un ocell de la família dels cotíngids (Cotingidae).

## Hàbitat i distribució

Habita els boscos de les muntanyes de sud-est del Brasil.

## Referències

* ↑ «Cotinga alagrisa». Cercaterm. TERMCAT, Centre de Terminologia. Rev. 15/02/2023(català)
# Iniciativa d'Esquerres

Iniciativa d'Esquerres fou un partit polític d'àmbit balear. Va sorgir el juny de 2010 com una escissió d'Esquerra Unida de les Illes Balears (EUIB). El coordinador general d'Iniciativa d'Esquerres, David Abril, abans era el coordinador general d'EUIB.

## Origen

El novembre de 2009 membres d'EUIB van crear un corrent intern a EUIB anomenada Esquerra XXI. Els membres d'Esquerra XXI apostaren per crear una nova força política d'esquerres i ecologista a les Illes Balears i funcionant de manera autònoma de Izquierda Unida. Esquerra XXI entenia la reedició de la coalició Bloc per Mallorca com un projecte de futur per aturar la tornada al poder del PP.
El juny de 2010, la lluita interna entre els que volien refer el Bloc i els que no, va fer que Esquerra XXI, juntament amb molts d'independents que provenien del Procés Constituent com a part de l'anomenada 3a llista sortís d'EUIB i creés Iniciativa d'Esquerres. L'acte oficial de creació va ser el 5 de juny de 2010, i hi van assistir membres d'ICV i de IdPV. Juntament amb Iniciativa per Catalunya Verds i Iniciativa del Poble Valencià, formen les tres iniciatives del Països Catalans.

## Aliances

Iniciativa d'Esquerres és un dels membres d'Espai plural. De fet, Iniciativa d'Esquerres es va fundar només dues setmanes abans de la presentació d'Espai plural.
L'any 2010 el partit es fusionà amb Els Verds de Mallorca per crear IniciativaVerds.

## Referències

* ↑ Manifest d'Iniciativa d'Esquerres Arxivat 2010-10-03 a Wayback Machine. (català), web oficial.
* ↑ Bloc d'en David Abril (català)
* ↑ Els Verds e Iniciativa se constituirán en un sólo partido el próximo mes de noviembre (castellà), Europa press Balears.
# Kekaha

Kekaha és una concentració de població designada pel cens dels Estats Units a l'estat de Hawaii. Segons el cens del 2000 tenia 3.175 habitants.

## Demografia

Segons el cens del 2000, Kekaha tenia 3.175 habitants, 1.073 habitatges, i 799 famílies La densitat de població era de 1227,11 habitants per km².
Dels 1.073 habitatges en un 30,4% hi vivien nens de menys de 18 anys, en un 55,9% hi vivien parelles casades, en un 13,1% dones solteres, i en un 25,5% no eren unitats familiars. En el 21,4% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,44.
Per edats la població es repartia de la següent manera: un 25,1% tenia menys de 18 anys, un 7,4% entre 18 i 24, un 24,5% entre 25 i 44, un 27,4% de 45 a 64 i un 15,6% 65 anys o més.
L'edat mediana era de 40,4 anys. Per cada 100 dones hi havia 98,07 homes. Per cada 100 dones de 18 o més anys hi havia 96,2 homes.
La renda mediana per habitatge era de 41.103 $ i la renda mediana per família de 48.629 $. Els homes tenien una renda mediana de 32.969 $ mentre que les dones 26.739 $. La renda per capita de la població era de 17.117 $. Aproximadament el 10,9% de les famílies i l'11,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kekaha». American Fact Finder. Oficina del Cens dels Estats Units, 15-09-2010. Arxivat de l'original el 2020-02-14. [Consulta: 18 setembre 2010].
* ↑ «Geographic Comparison Table-Kekaha». American Fact Finder. Oficina del Cens dels Estats Units, 15-09-2010.
# Asmara

Asmara, amb una població estimada de 563.948 habitants (2005), és la capital d'Eritrea. Els productes tèxtils, alimentaris (incloent-hi la producció de cervesa), el calçat i la ceràmica en són les indústries predominants.
Asmara era un poblet fins a la dècada del 1880, quan va esdevenir un centre administratiu regional d'Abissínia. Va passar a ser la capital de la colònia italiana d'Eritrea l'any 1900. Cap a la fi de la dècada del 1930 els italians van canviar la fesomia de la ciutat i la van dotar d'una nova estructura i de nous edificis; Asmara fou anomenada "Piccola Roma" (la Petita Roma). Avui dia la major part dels edificis són d'origen italià, i les botigues encara conserven els noms italians (Bar Vittoria, Pasticceria Moderna, Casa del Formaggio, Ferramenta, etc.).
Durant la guerra d'Eritrea per aconseguir independitzar-se d'Etiòpia, l'aeroport d'Asmara va ser clau en el conflicte i fou usat pels eritreus per obtenir armes i subministraments dels estrangers que els donaven suport. La ciutat fou alliberada pel Front d'Alliberament del Poble Eritreu (FAPE) el 24 de maig de 1991, i va esdevenir part d'Eritrea quan el país va assolir la independència (1993).
El juliol de 2017, fou reconeguda com a Patrimoni de la Humanitat per la UNESCO.

## Referències

* ↑ «The conflicct between Eritrea and Somalia» (en anglès). Human Rights Watch. [Consulta: 5 agost 2021].
* ↑ «Asmara: a Modernist City of Africa». World Heritage List. UNESCO. [Consulta: 12 juliol 2017].
# Lugionum

Lugionum (en llatí Lugionum, en grec antic Λουγίωνον), va se una ciutat de la Pannònia Inferior, capital d'un districte, segons Claudi Ptolemeu.
A la Taula de Peutinger s'anomena Lugio, i és possible que sigui la moderna Batta, a la desembocadura del Sarviz al Danubi.

## Referències

* ↑ «Lugio / Lugionum (Dunaszekcso) • 6963 • L'encyclopédie • L'Arbre Celtique» (en francès). [Consulta: 23 agost 2018].
* ↑ Smith, William (ed.). «Lugionum». Dictionary of Greek and Roman Geography (1854). [Consulta: 30 juliol 2022].
# Andrej Kiska

Andrej Kiska (Pronunciació eslovaca: [ˈandrej ˈkiska]; n. Poprad, Eslovàquia, 2 de febrer de 1963) és un filantrop, enginyer elèctric, empresari i polític eslovac. Va ser president de la República d'Eslovàquia des del 15 de juny de 2014 fins a 15 de juny de 2019. Durant les eleccions, va participar com a independent, competint directament contra Robert Fico. En la primera volta va obtenir un 24% dels vots contra el 28% del primer ministre eslovac. Durant la segona volta, realitzada el 29 de març, va obtenir més d'un 60% de les preferències, aconseguint la primera mayorìa

## Referències

* ↑ «Slovak PM Fico, political novice advance to run-off presidential vote». Reuters, 16-03-2014. Arxivat de l'original el 2014-10-06. [Consulta: 16 març 2014].
* ↑ «Slováci volí prezidenta. Fica ohrožuje filantrop Kiska» (en czech). Týden, 15-03-2014. [Consulta: 16 març 2014].
* ↑ «Kandidát na prezidenta Andrej Kiska: Najvyšším zmyslom života je pomáhať druhým!» (en slovak). Topky.sk. [Consulta: 16 març 2014].
# Nevin Halıcı

Nevin Halıcı (Konya, 1941) és una cuinera (xef) i escriptora de gastronomia turca amb un doctorat i diversos premis sobre gastronomia. Va ser pionera en estudiar les cuines regionales de Turquia, i va escriure diversos llibres de cuina.

## Llibres i premis

El seu llibre traduït a l'anglés, Sufi Cuisine (Cuina sufita) va rebre el premi Gourmand al millor llibre de gastronomia 2015 al Regne Unit. El seu llibre Açıklamalı Yemek ve Mutfak Terimleri Sözlüğü (Diccionari explicat dels termes de menjar i cuina) va rebre un premi al millor llibre de gastronomia en Turquia el 2013.

## Familia

Dra. Nevin Halıcı és filla d'un venedor de catifes i el seu cognom, halıcı, significa "venedor de catifes" en turc. El seu germà, Fevzi Halıcı (1924-2017) fou un poeta sufita reconegut i va rebre un premi de serviu superior del parlament turc per donar a conèixer a Rumi en el mòn.

## Curiositat

El president de la Federació dels Restaurants i Pastisseries de Turquia la va anomenar "la Reina de la Cuina turca" al presentar-li un Premi d'Honor.

## Referències

* ↑ Öney Tan, Aylín «A tale of two ladies». Daily News, 09-03-2020 [Consulta: 30 març 2020].
* ↑ Öney Tan, Aylin «Çile ve çiçek: Kadınlar Günü». Milliyet, 08-03-2020 [Consulta: 30 març 2020].
* ↑ https://www.cnnturk.com/yasam/incili-gastronomi-rehberi-odulleri-sahiplerini-buldu
* ↑ http://www.yenimesaj.com.tr/mevlevi-mutfagina-ingiltereden-odul-H1134645.htm
* ↑ https://www.memleket.com.tr/dr-nevin-halici-ve-yuz-akimiz-calismalari-18887yy.htm
* ↑ http://www.yenikonya.com.tr/guncel/konyali_kultur_adami_fevzi_halici_vefa_vaktinde_anildi-1254416
* ↑ https://www.gozlemgazetesi.com/HaberDetay/212/1117286/pastart-izmir-acilisi-yapti.html%5BEnllaç+no+actiu%5D

## Vegeu també

* Ulaş Tekerkaya

## Enllaços externs

* Pàgina
# DFM

DFM té els següents significats:
* Medalla dels Vols Distingits (del seu nom en anglès Distinguished Flying Medal), condecoració militar per a personal de la Royal Air Force del Regne Unit
* Borsa de Dubai (del seu nom en anglès Dubai Financial Market), borsa de valors ubicada a Dubai, als Emirats Àrabs Units
* Dongfeng Motor Corporation, empresa fabricant d'automòbils amb seu a Wuhan, a la Xina
* Digital First Media, empresa editorial de premsa amb seu a Denver, als Estats Units
* Design for manufacturing, tècnica de disseny orientada a facilitar la fabricació del producte
* Dfm també és l'abreviatura de la dorfmanita, mineral de la classe dels fosfats